 REGULAMENT DE AMPLASARE A STATIILOR DE ÎNCĂRCARE A, 
AUTOVEHICULELOR ELECTRICE

CAPITOLUL 1: Dispoziţii generale
Art.1 (1) Prezentul Regulament reprezintă un cod de reguli privind amplasarea staţiilor de încărcare a autovehiculelor electrice în spaţiul urban. Conţinutul efectiv al regulamentului 
va fi dat de recomandări, permisivităţi şi restricţii, care să asigure un cadru construit, 
coerent şi armonios, respectând calitatea în construcţii, în conformitate cu legislaţia 
aplicabilă în vigoare. Staţiile de încărcare a autovehiculelor electrice vor fi considerate 
funcţiuni cu caracter de servicii, legate sau înrudite cu cele existente - parcări pe domeniu 
public şi privat al orașului Deta, proprietăţi particulare, străzi, drumuri." 
(2) Se pot executa fără autorizaţie de construire lucrările pentru amplasarea şi racordarea 
la reţeaua de alimentare cu energie electrică a punctelor/staţiilor de reîncărcare pentru 
vehicule electrice, care nu determină congestionarea sau blocarea traficului pietonal 
şi/sau rutier, sau care nu presupun realizarea de fundații, pe baza unui aviz de amplasare emis de autoritatea administraţiei publice locale competente să emită autorizaţia de construire conform prevederilor Legii nr. 50/1991 privind autorizarea executării lucrărilor de construcții, cu modificările şi 
completările ulterioare. 

CAPITOLUL 2: Baza legală 
Art.2 Prezentul Regulament are la bază următoarele acte normative: 
- Legea nr. 50/1991, republicată, cu modificările şi completări le ulterioare, privind 
autorizarea executării lucrărilor de construcţii, 
- Ordinul nr.839/2009, pentru aprobarea Normelor metodologice de aplicare a Legii 
nr. 50/1991,
- Legea nr. 10/1995, republicată, cu modificările şi completări le ulterioare, privind 
calitatea în construcţii, 
- Legea nr. 422/2001, republicată, cu modificările şi completările ulterioare, privind 
protecţia monumentelor istorice, 
- Ordonanţa de urgenţă a Guvernului nr. 195/2002, republicată, cu modificările şi 
completările ulterioare, privind circulaţia pe drumurile publice, 
- Ordonanţa de urgenţă a Guvernului nr. 43/1997, republicată, cu modificările şi 
completările ulterioare, privind regimul drumurilor;
- Legea nr. 422/2001 privind protejarea monumentelor istorice, cu modificările şi 
completările ulterioare.

CAPITOLUL 3 : Termeni, definiţii şi clasificări 
Art.3 (1) În înţelesul prezentului Regulament, termenii şi expresiile de mai jos au următoarele semnificatii: 
a) aviz de amplasare - act tehnic cu caracter obligatoriu, emis de structura de 
specialitate a administrației publice locale, în urma unei proceduri de analiză a proiectului, 
a oportunităţii din punct de vedere urbanistic şi de analiză a amplasamentului destinat 
staţiilor de încărcare a autovehiculelor electrice, care nu determină congestionarea sau 
blocarea traficului pietonal şi/sau rutier, emis în conformitate cu legislația rutieră; 
b) monument istoric - bunuri imobile, construcţii şi terenuri situate pe teritoriul 
României, semnificative pentru istoria, cultura şi civilizaţia naţională şi universală. (Regimul de monument istoric este conferit prin clasarea acestor bunuri imobile conform 
procedurii reglementată de art. 1, alin. (2) şi (3) din Legea nr. 422/2001 privind protejarea 
monumentelor istorice); 
c) zonă protejată - zonă din orașul Deta în care se impun restricţii speciale 
şi/sau sunt permise numai anumite categorii de funcţiuni. Aceasta este definită teritorial 
în PUD/PUZ aprobat prin Hotărârea Consiliului local al Orașului Deta;
Stație de încărcare – instalație destinată alimentării cu energie electrică a vehiculelor electrice;
d) Vehicul electric – vehicul cu propulsie electrică, total sau parțial;
e) Operator – persoană fizică sau juridică care deține și administrează stația de încărcare;
f) Punct de încărcare – punct de conectare a vehiculului electric la stația de încărcare;
g) Utilizator – persoană care utilizează stația de încărcare pentru alimentarea vehiculului electric.
(2) Principiile generale includ: siguranța și accesibilitatea, respectarea mediului și infrastructurii urbane, respectarea normelor tehnice și legislative, transparența și nediscriminarea în acces.

CAPITOLUL 4 : Norme generale 
Art.4 (1) Amplasarea staţiilor de încărcare a autovehiculelor electrice este permisă doar cu 
respectarea prevederilor prezentului Regulament, pe baza avizului de amplasament sau a autorizației de construire, după caz.
(2) Amplasamentele aflate pe domeniul public sau privat al orașului Deta destinate staţiilor de încarcare a autovehiculelor electrice, vor fi închiriate/concesionate operatorilor/proprietarilor, cu respectarea prevederilor prezentului Regulament. 
Staţiile de încărcare a autovehiculelor electrice ca şi mobilierul urban, necesită sau nu, autorizaţie de construire în funcţie de structura de montare care poate fi: 
a) legare constructivă la sol, cu fundaţii platforme de beton, care se va autoriza conform Legii nr. 50/1991, art.3, alin. 1, lit. d 
b) cadru suport amplasat la sol, fără fundaţie, sau pe clădire, stâlp, care se va monta în baza avizului de amplasare 
(3) Începând cu data aprobării prezentului Regulament, în cadrul proiectelor noi 
care se supun autorizării conform Legii nr. 50/1991 privind autorizarea executării 
lucrărilor de construcţii, cu modificările şi completările ulterioare, va putea fi inclusă 
şi avizarea staţiilor de încărcare a autovehiculelor electrice ca parte componentă 
a autorizaţiei de construire, fără a fi necesar emiterea unui aviz distinct. (de 
exemplu: locuinţe colective, individuale, clădiri cu funcţiuni publice, clădiri de 
birouri, stadioane, clădiri administrative etc.). 
(4) Proprietarul sau operatorul staţiilor/staţiei de încărcare a autovehiculelor electrice 
amplasate pe domeniul public sau privat al Orașului Deta, în zone ce 
deservesc locuri de parcare ce aparţin domeniului public sau privat al Orașului Deta, are obligativitatea de a plăti către Primăria oraș Deta, un tarif de exploatare a locului/locurilor de parcare 
utilizat/utilizate pentru încărcare, în cuantum de 45 lei/m2/lună. 
(5) Proprietarul sau operatorul staţiilor/staţiei de încărcare a autovehiculelor electrice 
amplasate pe domeniul public sau privat al Orașului Deta, în zone ce 
nu deservesc locuri de parcare ce aparţin domeniului public sau privat al Orașului Deta și care nu sunt marcate, are obligativitatea de a plăti către Primăria oraș Deta, un tarif de exploatare a terenului 
utilizat pentru încărcarea autovehiculelor electrice, în cuantum de 30 lei/m2/lună.
(6) Tariful de exploatare a locului/locurilor de parcare utilizat/utilizate pentru încărcare, precum și tariful de exploatare a terenului utilizat pentru încărcarea autovehiculelor electrice, va fi perceput de autoritatea locală, pe baza contractului de închiriere/concesiune, după întocmirea procesului-verbal de predare primire a amplasamentului către proprietarul/operatorul stației.
(7) Amplasarea staţiilor de încărcare a autovehiculelor electrice pe domeniul public sau privat al Orașului Deta, este condiţionată de: 
a) Obţinerea avizului de amplasare al UATO Deta;
b) Încheierea procesului verbal de predare-primire a amplasamentului în baza contractului de închiriere/concesiune pentru locurile de parcare/teren a căror utilizare este necesară pentru încărcarea autovehiculelor electrice; 
c) Obținerea avizului Serviciului Rutier din cadrul IPJ Timiș, pentru stațiile amplasate în zona drumurilor publice. 

CAPITOLUL 5: Condiţii generale privind amplasarea staţiilor de încărcare a 
autovehiculelor electrice. 
Art.5 (1) Amplasarea staţiilor de încărcare a autovehiculelor electrice este interzisă în 
următoarele locaţii: 
a. în incinta locurilor de joacă şi a spaţiilor verzi; 
b. în incinta şi pe elementele de împrejmuire a cimitirelor, lăcaşurilor de cult, troiţelor, a scuarurilor, parcurilor şi grădinilor publice;
c. pe obiectele de artă monumentală şi monumentele de for public; 
d. în incinta clădirilor aflate în stare avansată de degradare respectiv clădiri expertizate tehnic şi încadrate în clasa I de risc seismic, clădiri ce prezintă desprinderi de tencuială, clădiri ieşite din uz ori care nu au o funcţiune permanentă sau temporară autorizată; 
e. în zona carosabilă a străzilor şi a drumurilor, indiferent de categoria acestora; 
f. în interiorul intersecţiilor şi al sensurilor giratorii, în spaţiul destinat circulaţiei 
autovehiculelor şi semnalizării rutiere, în zone în care desfăşurarea în condiţii normale a traficului ar 
putea fi perturbată; 
g. pe parapeţii, podurilor; 
h. pe lucrările de artă care traversează drumul, pe portaluri cu semnalizare rutieră; 
i. pe stâlpii de susţinere a elementelor de semnalizare rutieră sau de circulaţie; 
j. în intersecţiile la nivel ale drumurilor publice cu căile ferate; 
k. pe suprafeţele de teren destinate asigurării vizibilității în curbe şi în intersecţii. 
(2) În incinta clădirilor monument istoric este permisă amplasarea, doar ca parte 
integrantă a unei autorizaţii de construire, cu acordul expres al Ministerului Culturii. 
(3) Pe drumurile naţionale şi autostrăzi se aplică regulamentul local al administratorilor 
acestora. 

CAPITOLUL 6: Condiţii, norme şi competenţe privind avizarea şi autorizarea 
amplasării staţiilor de încărcare a autovehiculelor electrice 
Art.6 (1) În zonele protejate, în parcelările monument și în cazul imobilelor clasate monument istoric, amplasarea stațiilor de încărcare a autovehiculelor electrice este permisă, dacă, prin dimensiuni, formă sau amplasare, nu alterează caracteristicile arhitecturale şi ambientale ale zonei.      
(2) În zonele protejate este interzisă amplasarea staţiilor de încărcare a 
autovehiculelor electrice pe faţadele clădirilor şi în spaţiile verzi, iar propunerea de 
amplasare trebuie sa se subordoneze caracteristicilor fondului construit fără 
afectarea resursei culturale.
(3) Emitentul avizului de amplasare sau al certificatului de urbanism/autorizației de construire pentru staţiile de încărcare, în zonele protejate, în parcelările monument şi în cazul imobilelor 
clasate monument istoric, va fi Primăria Orașului Deta prin Compartimentul 
Urbanism.
Art.7 Documentele necesare emiterii avizului de amplasare sau a certificatului de 
urbanism: 
(1) Pentru emiterea avizului de amplasare sau a certificatului de urbanism (dacă 
amplasarea este supusă procedurii de autorizare) solicitantul - orice persoană 
fizică sau juridică interesată, trebuie să depună la emitent o documentaţie 
cuprinzând: 
a) Cerere tip, 
b) Elemente de identificare ale solicitantului, persoană fizică sau juridică (carte de identitate, paşaport, cod de identificare fiscală/cod unic de înregistrare în cazul persoanelor juridice, etc.), 
c) Elemente de identificare a imobilului în incinta căruia se solicită amplasarea 
staţiei de încărcare, (act de proprietate, număr cadastral şi extras de carte 
funciară, pentru informare), 
d) Memoriu tehnic succint în care se prezintă tipul, puterea instalată, numărul şi 
caracteristicile tehnice ale stației propuse, legare la sol prin fundare sau 
amplasare pe sol prin cadru suport, 
e) Desene la scară din care să reiasă dimensiunile staţiei de încărcare, suprafața 
ocupată, distanţele faţă de reperele existente, tipul structurii de montare, 
secţiune caracteristică din care să rezulte dacă staţia este legată la sol prin 
fundaţie proprie sau la sol pe cadru suport. Propunerea va fi evidențiată  
pe fondul planului scara 1:500 eliberat de către Oficiul de Cadastru şi Publicitate Imobiliară, care va deveni plan anexă la avizul de amplasare sau la certificatul de urbanism, după caz.
f) Planuri cadastrale/topografice de încadrare în zonă scara 1:2000, eliberat la cerere de către Oficiul de Cadastru şi Publicitate Imobiliară,
g) pentru imobilele înscrise în evidenţele de cadastru şi publicitate imobiliară, extras de carte funciară pentru informare, actualizat, la zi eliberat la cerere de către Biroul de Cadastru şi Publicitate Imobiliară, 
h) Imaginea staţiei de încărcare, realizată prin fotomontaj/colaj, în locaţia propusă,
i) Certificat de atestare fiscală privind achitarea integrală a taxelor și impozitelor locale către bugetul local al orașului Deta; 
j) Documentul de plată a taxei de eliberare a avizului de amplasare, în copie, sau a certificatului de urbanism, după caz;
k) avizul Consiliului local pentru stațiile amplasate pe domeniul public/privat al UATO Deta;
l) contractul de închiriere pentru locurile de parcare/teren a căror utilizare este necesară pentru încărcarea autovehiculelor electrice; 
m) acordul proprietarului construcției/stâlpilor/terenului, în cazul stațiilor amplasate pe acestea sau lipite de acestea (în cazul proprietarilor persoane fizice se va depune acordul notarial).
Art.8 (1) Vor fi asigurate condiţiile de realizare a branşamentului/racordului la reţeaua  electrică, de către operatorii de reţea, din considerente funcţionale. 
(2) Punerea în practică a branşării/racordării, la reţeaua electrică, se va fundamenta pe: 
a. Avizul tehnic de racordare cu planul anexă al acestuia şi fişa de soluţie, eliberate 
de operatorul de reţea, care detaliază condiţiile de realizare a branşamentului, a 
sistemului de alimentare cu energie electrică, a sistemului de contorizare, a stabilirii 
tarifelor şi sistemul de plată, conform legilor în vigoare. 
b. Desene la scară (dimensiuni staţie de încărcare, suprafaţa ocupată, putere, 
distanţe faţă de reperele existente, tipul structurii de montare, secţiune 
caracteristică din care să rezulte metoda de fundare). 
c. Avizul de amplasare. 
(3) Locurile de parcare aferente staţiilor de încărcare se vor amenaja distinct de către operatorii acestora prin marcaje şi culori diferite, parcarea pe acestea fiind interzisă. Va fi permisă parcarea doar pentru autovehiculele electrice, pe durata încărcării. Instrucţiunile de folosire vor 
fi expuse la vedere în conformitate cu fişa tehnică a staţiei de încărcare, prin grija 
proprietarului sau operatorului staţiei de încărcare. 
(4) Pe domeniul public vor putea fi amplasate doar stații accesibile publicului contra cost. 
Art.9 (1) Taxa aferentă solicitării avizului de amplasare este de 200 lei/stație. 
 (2) Emitentul avizului de amplasare are obligaţia de a institui un registru de evidenţă 
a avizelor de amplasare în care acestea sunt înscrise în ordinea emiterii, numărul 
avizului având corespondent în numărul de înregistrare al cererii.

 CAPITOLUL 7: Contravenții și sancțiuni. 
Art. 10 (1) Autorizarea amplasării cu încălcarea prevederilor prezentului Regulament 
constituie contravenţie şi se sancţionează conform art. 26 alin. (1) lit. i) din Legea 
nr. 50/1991 privind autorizarea lucrărilor de construire, republicată, cu toate 
modificările şi completările ulterioare, şi atrage totodată declanşarea în condiţiile 
legii, a procedurii de anulare a avizului de amplasare. 
(2) Amplasarea staţiilor de încărcare a autovehiculelor electrice fără avizul de 
amplasare emis de autoritatea publică competentă constituie contravenţie şi se 
sancţionează cu amendă cuprinsă între 1.000 lei şi 3.000 lei pentru persoanele 
fizice şi între 2.500 şi 5.000 lei pentru persoanele juridice. 
(3) Odată cu sancţiunea contravenţională principală, obligatoriu se dispune şi 
sancţiunea contravenţională complementară de aducerea domeniului public sau 
privat la starea iniţială prin îndepărtarea materialelor construite/montate ilegal. 
Dacă în 30 de zile de la data comunicării, contravenienţii nu intră în legalitate, 
administratorul domeniului public va efectua lucrarea şi va transmite factura 
lucrărilor contravenţiei (de îndepărtare a stației și aducerea la starea inițială), în recuperării prejudiciului. 
(4) Ocuparea staţiei de încărcare de către o maşină care nu este electrică sau plug-in 
hibrid constituie contravenţie şi se sancţionează cu amendă cuprinsă între 500 lei 
şi 1.000 lei pentru persoanele fizice şi între 1.000 şi 1.500 lei pentru persoanele 
juridice. Dacă în alte acte normative se prevăd alte sancțiuni, primează actul de rang superior. 
(5) Constatarea şi sancţionarea contravenţiilor stabilite în prezentul Regulament se 
face de Primarul orașului Deta prin împuterniciţii acestuia şi alte instituţii abilitate în 
control. 
CAPITOLUL 9: Dispoziții tranzitorii și finale 
Art. 12 
(1) Pentru stațiile de încărcare amplasate pe domeniu public sau privat al UATO Deta sau a căror locuri necesare încărcării autovehiculelor fac parte din domeniul public sau privat al UATO Deta,  operatorii/proprietarii sunt obligați să obțină avizul de amplasament, acordul Consiliului local al orașului Deta și avizul Serviciului Rutier din cadrul IPJ Timiș, după caz, și si să preia amplasamentul de la autoritatea locală pe bază de proces verbal, în termen de 6 luni intrării în vigoare a prezentei hotărâri, sau să procedeze la demontarea/mutarea stației.
(2) Anexele 1-2 fac parte integrantă din prezentul Regulament.  
- Anexa 1  Cerere către Primăria Orașului Deta privind eliberarea avizului de amplasare sau a certificatului de urbanism al staţiilor de încărcare a autovehiculelor electrice; 
- Anexa 2 - Formular aviz de amplasare nr ...... ./ / ................ . 
emis de Primăria Orașului Deta; 














































Anexa nr. 1 la Regulament 
 
                                                      Către

                                           PRIMĂRIA ORAȘULUI DETA
                                              Compartimentul  Urbanism 


CERERE
PRIVIND ELIBERAREA AVIZULUI DE AMPLASARE
al staţiilor de încărcare a autovehiculelor electrice

I. DATELE DE IDENTIFICARE ALE SOLICITANTULUI 
Subsemnatul(a) ................................................................................................ (numele şi prenumele), CNP ... ... .......... ................................. cu domiciliul/sediul în municipiul/oraşul/comuna 
...... ............................ ......................... satul. ....................... , sectorul. ...... . , cod poştal ....................... , 
str ........... ... ......... ... ... .. ................................................ nr ...... , bl. ..... , se ........ , et. ...... , ap .......... , 
telefon/fax ................................. , e-mail.. ............................................................. legitimat cu C.I./B.I. 
seria ....... nr. .................. eliberat de ........................................................ la data de ...................... , în 
calitate de reprezentant legal al. ...................... ............................................. (denumirea persoanei 
juridice) cu sediul social în localitatea .... .... .. ................................... , str ............................................ . 
nr ....... sector .... .... , înregistrată la Oficiul Registrului Comerţului cu nr .............................. şi având codul unic de înregistrare (CUI) ......................................, solicit emiterea avizului de amplasare a stției de încărcare pe amplasamentul: 
II. DATELE DE IDENTIFICARE ALE AMPLASAMENTULUI 
Adresa amplasamentului: 
Loc. Deta, sat/str ........................................ ........ .. ............................ , nr .......... . 
Regimul juridic al amplasamentului: 
1. Domeniul public al Orașului Deta
2. Domeniul privat al Orașului Deta 
3. Proprietate privată a persoanei fizice sau persoanei juridice
4. Altele 
Suprafaţa la sol a amplasamentului pentru care se solicită aviz de amplasare a staţiei de încărcare vehicule electrice este de ............ mp. 
ANEXEZ: 
a) Cerere tip, 
b) Elemente de identificare ale solicitantului, persoană fizică sau juridică (carte de identitate, paşaport , cod de identificare fiscală/cod unic de înregistrare în cazul persoanelor juridice, etc.), 
c) Elemente de identificare a imobilului în incinta căruia se solicită amplasarea staţiei de încărcare, (act de proprietate, număr cadastral şi extras de carte funciară, pentru informare), 
d) Memoriu tehnic succint în care se prezintă tipul, puterea instalată, numărul şi caracteristicile tehnice ale staţiei propuse, legare la sol prin fundare sau amplasare pe sol prin cadru suport, 
e) Desene la scară din care să reiasă dimensiunile staţiei de încărcare, suprafaţa ocupată, distanţele faţă de reperele existente, tipul structurii de montare, secţiune caracteristică din care să rezulte dacă staţia este legată la sol prin fundaţie proprie sau amplasată la sol pe cadru suport;
f) Planului scara 1 :500 eliberat de către Oficiul de Cadastru şi Publicitate Imobiliară, pe care este inserat propunerea de montare;
f) Planuri cadastrale/topografice de încadrare în zonă scara 1 :2000, eliberat la cerere de către Oficiul de Cadastru şi Publicitate Imobiliară, 
g) Pentru imobilele înscrise în evidenţele de cadastru şi publicitate imobiliară, extras de carte funciară pentru informare, actualizat, la zi eliberat la cerere de către Biroul de Cadastru şi Publicitate Imobiliară, 
f) Imaginea staţiei de încărcare, realizată prin fotomontaj/colaj, în locaţia propusă 
h) Documentul de plată a taxei de eliberare a avizului de amplasare, în valoare de 200 lei, 
i) Certificat de atestare fiscală privind achitarea integrală a taxelor și impozitelor locale către bugetul local al orașului Deta; 
j) avizul Consiliului local pentru stațiile amplasate pe domeniul public/privat al UATO Deta;
k) contractul de închiriere pentru locurile de parcare/teren a căror utilizare este necesară pentru încărcarea autovehiculelor electrice; 
l) acordul proprietarului construcției/stâlpilor/terenului, în cazul stațiilor amplasate pe acestea sau lipite de acestea (în cazul proprietarilor persoane fizice se va depune acordul notarial).

Data ...... .. ....... .... .... .                                                                         Semnătură 



















































ORAȘUL DETA                                                                                    Anexa nr. II la Regulament 

                                                                              Aprobat, 
                                                                                           PRIMAR GENERAL 


AVIZ DE AMPLASARE NR ....... ./ / ................ .
                                                                         
Urmare cererii adresate de................................................................... prin reprezentant 
............................................................., CUI. ...................................... , cu sediul în loc. ………………………, str. ................................................., nr ……..., jud. ………..…………...., înregistrată la Primăria orașului Deta cu nr ............................, în vederea emiterii 
avizului pentru amplasarea a ........... staţii de încărcare autovehicule electrice, în incinta imobilului/pe terenul situat în Deta, str. ................................ ........................................, nr …....., identificat prin 
CF nr. ……………………, nr. cad. ……………………….., 
În conformitate cu: prevederile Legii nr. 50/1991 privind autorizarea executării lucrărilor de construcţii și Hotărârea Consilului local nr. …………../……………………., 
SE AVIZEAZĂ: 
Amplasarea a . . . . . . . . . . . staţii de încărcare pentru autovehicule electrice cu o putere de ............ .
Amplasament: str ............................................................. , nr. ..... , Deta, inclus în PUG 
Zona …………., conform planurilor anexă ce fac parte integrantă din prezentul aviz. 
Regimul Juridic: proprietate particulară/de stat cu CF nr……., nr. cad………….........., conform Extrasului de Carte Funciară pentru informare nr ......... . 
Construcţia va fi dezafectată pe cheltuiala beneficiarului în momentul punerii în aplicare a 
reglementărilor urbanistice prevăzute a se realiza în zonă, precum şi la somaţia autorităţilor publice locale, 
fără a cere daune materiale şi/sau morale emitentului Avizului de amplasament. 
Orice litigiu dintre beneficiar şi terţe persoane se va desfăşura fără implicarea Primăriei orașului Deta. 
Nerespectarea prevederilor prezentului aviz și a Regulamentului în baza căruia s-a acordat atrage retragerea acestuia. 
NOTĂ: Structura de montare pentru amplasarea staţiei/staţiilor, care fac obiectul prezentului aviz, va fi cadru suport amplasat la sol cu/fără fundaţie. 
S-a achitat taxa de ....... stabilită prin Hotărârea Consiliului local, cu chitanţa nr ....... 

ARHITECT ŞEF                                                         Întocmit, 




